Cantino-planisfæren

Cantinoplanisfæren (eller Cantino-verdenskartet) er det eldste overlevende kart som viser de portugisiske oppdagelser i øst og i vest. Det er oppkalt etter Alberto Cantino, en agent for hertugen av Ferrara. Han fikk smuglet kartet fra Portugal til Italia i slutten av 1502. Det er etter alt å dømme det eldste sikkert daterte kart av Amerika og det viser De karibiske øyer og Floridahalvøya, så vel som Afrika, Europa og Asia, med betydelig presisjon. Kartet er særlig kjent for sin fremstilling av Brasils kyst. Den var blitt oppdaget i 1500 av den portugisiske oppdagelsesreisende Pedro Álvares Cabral (som antok helt korrekt at han var ankommet til et kontinent som ennå ikke var kjent for europeerne. Det ble senere nøyere utforsket av Gonçalo Coelho og Amerigo Vespucci.

Kartet viser tydelig den atlantiske delelinjen mellom de nyoppdagede land som tilkom kongen av Portugal og hva som tilkom kongen av Castilla. 

Det mest sannsynlige er at dette kartet er en kopi av en offisiell prototype som var oppbevart i Casa da Índia (Indiahuset), i Lisboa, hvor de portugisiske reisendes oppdagelser ble registrert og systematisert. Det er en utbredt antagelse at Cantino var i stand til å bestikke en portugisisk regjeringskartograf med tolv gulldukater (et meget stort beløp den gang) til å utferdige en kopi til ham, mellom desember 1501 og oktober 1502. Fra et brev undertegnet av Cantino er det mulig å sannsynliggjøre at han sendte kartet til hertugen av Ferrara den 19. november 1502. En  inskripsjon på kartets bakside lyder: «Carta de navigar per le Isole nouam trovate in le parte de India: dono Alberto Cantino al S. Duca Hercole». Det er denne innskriften som gjør at kartet etterhvert ble kjent som Cantinoplanisfæren.

Det tok ikke mange månedene før kartet var foreldet. Nye oppdagelsesreiser gav en rekke nye detaljer, som raskt ble kjent i kartmakermiljøene. Men Cantino-planisfæren var en hovedkilde til det italienske Caveriokartet som ble ferdig kort etter at Cantinokartet ankom Italia. Dette kartet ble i sin tur hovedkilden for det svært innflytelsesrike veggkartet over hele verden som ble laget av Martin Waldseemüller i 1507. 

 Litteratur 
 Gaspar, Joaquim A. (2010) From the Portolan Chart of the Mediterranean to the Latitude Chart of the Atlantic: Cartometric Analysis and Modelling. Doctoral thesis. ISEGI, Universidade Nova de Lisboa 
 Gaspar, Joaquim A. (2012) 'Blunders, Errors and Entanglements: Scrutining the Cantino planisphere with a Cartometric Eye', Imago Mundi, Vol. 64, Part 2: 181-200 
 Harisse, Henry (1883) Les Corte-Real e leurs voyages au Nouveau Monde. Paris 
 Harisse, Henry (1892) The Discovery of North America: a Critical, Documentary, and Historic Investigation. London: Henry Stevens and Son; Paris: H. Welter. 
 Leite, Duarte (1923) 'O mais antigo mapa do Brasil', in História da Colonização Portuguesa do Brasil, vol. II, p. 223–81. Porto: Litografia Nacional
 Mota, Avelino Teixeira da (1977) A África no Planisfério Português Anónimo "Cantino" (1502). Centro de Estudos de Cartografia Antiga, Separate CII. Lisboa: Junta de Investigações do Ultramar.
 Pereira, Moacyr (1994) 'O Novo Mundo no Planisfério da Casa de Este, o "Cantino" '. Revista do Instituto Histórico e Geográfico Brasileiro, 155 (384), p. 680–718.
 Roukema, E. (1963) 'Brazil in the Cantino Map', Imago Mundi, Vol. 17, p. 7–26

 Eksterne lenker 

 Carta del Cantino , PDF fra nettsidene til  Biblioteca Estense, Modena
 Carta del Cantino, Cantino planisphere bilde, tilgjengelig i svært høy oppløsning fra Bibliothèque et Archives nationales du Québec. (klikk på 1:1 for å få maksimal oppløsning eller Image plein écran for å bruke hele skjermen.)

Kategori:Kart